Rym a GodkaMy chcymy pamiyntać ta nasza godka Jak nóm prawioła óma , ópa ,ciotka Eli wszysko pódzie we zapómniynie Eli jak umrzymy ze godki ciynie
"Wojny podjazdowe?"
Wycie ludki co na nikerych forach takowe som?
Po naszymu bych pedziała iże to take napasztowanie ,podhajcowywanie.
Przikłŏd: kere forum fajnie sie kulo to zŏwdy jakimuś istnymu eli istny jak sie to gŏdo
niy w nos i pierońsko zawodzo. Coby tak ofyn tego niy pokozać ludzie te zakłodajōm se fikcyjne konto i napoczyno sie „najazd „na forum.
Gupie i ôszkliwe posty sypiōm sie na forum a to skirz tego coby zwadzić ludzi.
Kej moderator nic ku tymu niy robi forum "umiyro". Chociŏż musza i sam napisać że sōm i take ludzie kere niy muszōm sie dekować za fikcjom już taki napasztowanie majōm we krwi.Wszyndy jich połno ciepiōm sie na kożdy post i takigo miszōngu narobiom coby bōła haja.Nikej jes ździybko pauzy nale w tyn czas sztaunujōm coby zaś nowego wyciepać na fora bo musza wom padzieć że ôni niy ciyrpiōm zgody.Zaciyrajōm rynce kej sie źle dzieje a to co piszōm mianujōm że to nŏjprawdziwszo prŏwda kero richtig to jedne cygaństwo.
Terozki fachowo mianujōm tych ludzi "trollami" internetowymi
nale yno napisz jim ô tym to cie „utopiōm w łyżce wody" a poniywiyrki sie ciongnōm miesioncami a nikej i cołke lata.
autor
Barbara Politaj
szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ast_Latn zho_Hans